**Bah’mut** (ukr. Ба́хмут, ven. Бахмут); vuosina 1924–1941 ja 1943–2016 **Artemivsk** (ukr. Арте́мівськ, ven. Артёмовск, *Artjomovsk*) on Itä-Ukrainassa Donetskin alueella sijaitseva, vuonna 1571 perustettu kaupunki ja Bah’mutin piirin keskus. Kaupunki sijaitsee Donetsin vesistöön kuuluvan Bah’mutjoen (osa viitteistä käyttää nimeä Bah’mutka) rannalla, 89 kilometriä aluekeskus Donetskista koilliseen. Bah’mut (aiemmalta asemanimeltään Artemivsk II) on tärkeä Ukrainan rautateiden päärataverkon risteysasema itäisessä Ukrainassa.

Väkiluku
--------

Vuoden 2017 alussa kaupungin väkiluku oli 75 798, ja silloiseen kaupunkipiiriin kuului Bah’mutin kaupungin ohella vain pieni Krasna Horan kaupunkityyppinen taajama (ukr. Красна Гора, 635 as.). Bah’mut toimi joa tuolloin ympäröivän Bah’mutin piirin (108 637 as. 2017) hallintokeskuksena. Kesällä 2020 Ukrainan korkein neuvosto selkeytti maan piirijakoa; tällöin Bah’mutin piirin pinta-ala ja väkiluku kasvoivat aiemmasta.

Vuonna 2013 kaupungin asukasluvuksi arvioitiin 77 620 ja koko kaupunkipiirin asukasluvuksi 103 977 henkeä. Bah’mutin kaupunkipiiriin kuului tuolloin Bah’mutin kaupungin ohella kaksi muutakin kaupunkia – Soledar (11 708 as.) ja Tšasiv Jar (13 999 as.) – ja yksi kaupunkityyppinen taajama. Kaupunkipiirin asukasluku laski noin 20 prosenttia neuvostovuosista vuoteen 2013 mennessä. Vuoden alussa 2015 kaupunginvaltuuston mukaan asukkaita oli 103 027. Väestönlaskennassa vuonna 1989 asukkaita oli 125 400 ja vuonna 2001 yhä 113 400.

Teollisuutta
------------

* Artjomovskin šampanjaviinitehdas "Artvaineri"*lähde?*
* Artjomovskin värimetallitehdas (AZOM)*lähde?*

Kaupungin nimet
---------------

Kaupunki kantoi aiemmin Stalinin ystävän ja bolsevikkijohtaja toveri Artemin eli Fjodor Sergejevin nimeä. Hänen viimeinen leposijansa on Moskovassa Kremlin muurin kupeessa. Ennen vuotta 1924 ja saksalaismiehityksen vuosina 1941–1943 käytössä ollut alkuperäinen nimi Bah’mut palautettiin Verkhovna Radan päätöksellä 4. helmikuuta 2016 osana Ukrainan dekommunistista lainsäädäntöä, jolla poistettiin neuvostoaikainen paikannimistö ja symboliikka. Kaupunki oli jo aiemmin 23. syyskuuta 2015 päättänyt palauttaa alkuperäisen nimen.

Kaupunki Ukrainan sodissa 2014-2023
-----------------------------------

*Katso myös: Bah’mutin taistelu*
Artemivskin kaupunki joutui Itä-Ukrainan sodan alkuvaiheessa ns. Donetskin kansantasavallan venäläisjoukkojen käsiin 12. huhtikuuta 2014. Kaupungin ulkopuolella sijainnut Ukrainan armeijan 2572. panssari- ja tykistöasevarikko (sotilasyksikkö A4176) joutui Igor Girkinin johtamien joukkojen hyökkäyksen kohteeksi 24. huhtikuuta. Kevään aikana tukikohtaa vastaan hyökättiin viisi kertaa. Näistä hyökkäyksistä viimeisin ja suurin oli aamuyöllä 27. kesäkuuta, mutta tulokseton. Ukrainan armeijan 95. ilmakuljetusprikaati, Donbas- ja Artemivsk-pataljoonat, 3. erikoisjoukkojen rykmentti sekä A4176-tukikohdan joukot vapauttivat kaupungin 6. heinäkuuta, jolloin kaupungintalon katolle nousi jälleen Ukrainan lippu.

Venäjän hyökättyä Ukrainaan vuonna 2022, kaupungin hallinnasta on käyty raskaita taisteluja toukokuusta*selvennä* alkaen. Venäjän armeija on pyrkinyt valtaamaan kaupungin, mutta rintama on pysynyt lähes paikallaan. Loppuvuodesta taistelut ovat kiihtyneet. Molemmat osapuolet ovat kärsineet suuria tappioita. Kuluttavat asemasotataistelut ovat muistuttaneet ensimmäisen maailmansodan aikaisia hyökkäyksiä, joissa tykistön tukeman jalkaväen eteneminen torjuttiin konekiväärein.

Wagner-palkka-armeija kertoi 29. tammikuuta 2023 vallanneensa Blahodatnen kylän (Благодатне) kaupungin pohjoispuolella. Ukraina väitti torjuneensa hyökkäykset. Lounaispuolella Venäjän joukot valtasivat Klištšiivkan kylän (Кліщіївка) ja ukrainalaiset taistelivat Ivanivsken kylästä (Іванівське). Bahmutiin oli avoinna vain yksi tieyhteys. Ukrainalaiset eivät olleet valmiita luopumaan kaupungista, vaan siinne siirrettiin lisää panssarivaunuja ja miehistönkuljetusajoneuvoja sekä uusia joukkoja. 1. helmikuuta 2023 Donetskin kapinallisjohtajat sanoivat kaupungin olevan operaationaalisesti saarroksissa. 3. helmikuuta Ukrainan presidentti julisti kaupungin linnoitukseksi, josta pidetään niin kauan kuin mahdollista.

Väestöjakauma
-------------

| N | kansallisuus | lukumäärä |  %-osuus | äidinkielisiä (%) | ukraina (%) | venäjä (%) |
| --- | --- | --- | --- | --- | --- | --- |
| 1. | ukrainalaiset | 78 993 | 69,4 | 49,1 | – | 50,8 |
| 2. | venäläiset | 31 301 | 27,5 | 96,7 | 3,2 | – |
| 3. | valkovenäläiset | 705 | 0,6 | 15,0 | 9,2 | 75,6 |
| 4. | armenialaiset | 396 | 0,35 | 48,7 | 1,3 | 49,7 |
| 5. | romanit | 263 | 0,23 | 57,8 | 9,5 | 30,4 |
| 6. | juutalaiset | 224 | 0,20 | 0,4 | 5,4 | 92,4 |
|  | yhteensä | 113 785 | 100,00 |  |  |  |

*selvennä* *lähde?*

* Näkymä kantakaupungistaNäkymä kantakaupungista
* Bah’mutin rautatieasemaBah’mutin rautatieasema

Lähteet
-------

1. 1 2  Deržavna služba statystyky Ukrajiny: Tšyselnist najavnoho naselennja Ukrajiny na 1 sitšnja 2017 roku (pdf) (Ukrainan paikkakuntien viralliset väkilukuarviot 1.1.2017)  2017. Kiova:  Deržavna služba statystyky Ukrajiny (Ukrainan tilastokeskus), ukrcensus.gov.ua.  Arkistoitu 25.2.2022. Viitattu 19.9.2017. (ukrainaksi)
2. ↑  Ihor Stebelsky: Bakhmut *Internet Encyclopedia of Ukraine, encyclopediaofukraine.com*.  2020 (updated). Canadian Institute of Ukrainian Studies, University of Alberta/University of Toronto. Viitattu 12.12.2022. (englanniksi)
3. 1 2  O. O. Reva, V. O. Pirko: Artemivsk (Артемівськ) *Entsyklopedija Sutšasnoji Ukrajiny - Encyclopedia of Modern Ukraine*.  2001. Viitattu 12.12.2022. (ukrainaksi)
4. 1 2  Ja. V. Vermenytš: Artemivsk (Bah’mut). (teoksen osa 1 (А-В) pdf-tiedostona) *Entsyklopedija istorija Ukrajiny (Ukrainan historian tietosanakirja), osa 1 (А-В), s. 128; history.org.ua*.  2003. Viitattu 12.12.2022. (ukrainaksi)
5. 1 2  Marija Timoninoija & Olena Vyšnevska (editors): Tšyselnist najavnoho naselennja Ukrajiny na 1 sitšnja 2021 - Number of Present Population of Ukraine, as of January 1, 2021 (pdf) (Ukrainan paikkakuntien viralliset väkilukuarviot 1.1.2021)  2021. Kiova:  Deržavna služba statystyky Ukrajiny, Devstat Ukrajiny / Statistics Ukraine (Ukrainan tilastokeskus), ukrcensus.gov.ua.  Arkistoitu 14.2.2022. Viitattu 12.12.2022. (ukrainaksi), (englanniksi)
6. ↑  Artemivsk (Артемівськ) (ISBN 5-88500-005-0) *Ukrainan maantieteen tietosanakirja, osa 1: A-Ž, s.52*.  1989. Viitattu 11.12.2022. (ukrainaksi)
7. ↑  N. P. Larutina (redaktor atlasa): *Atlas železnyje dorogi Rossija i sopredelnyje gosudarstva (Venäjän ja IVY-maiden rautatiekartasto)* 1:750 000...1:35 000 000. s. 20.  Omsk, Venäjä (ул. Таубе Но 21, 644099 Омск): ФГУП "Омская картографическая фабрика", 2010.  ISBN 978-5-95230323-3.  (venäjäksi)
8. ↑  Novi raiony: karty + sklad  17.7.2020. minregion.gov.ua.  Arkistoitu 25.2.2022. Viitattu 12.12.2022. (ukrainaksi)
9. ↑  Deržavna služba statystyky Ukrajiny: Tšyselnist najavnoho naselennja Ukrajiny na 1 sitšnja 2013 roku (pdf) (Ukrainan paikkakuntien viralliset väkilukuarviot 1.1.2013)  2013. Kiova:  Deržavna služba statystyky Ukrajiny (Ukrainan tilastokeskus), ukrcensus.gov.ua.  Arkistoitu 12.10.2013. Viitattu 10.4.2014. (ukrainaksi)
10. ↑  About number and composition population of Donetsk region by data All-Ukrainian census of the population 2001. (Donetskin alueen asukkaiden asukasluku piireittäin 2001 väestönlaskennassa) Ukrainan tilastokeskus, ukrcensus.gov.ua. Viitattu 10.4.2014. (englanniksi)
11. ↑  Baumgartner, Pete: Ukraine's Decommunization Gets Boost As 175 Towns, Villages Renamed *Radio Free Europe - Radio Liberty*.  4.2.2016. Viitattu 7.2.2016. (englanniksi)
12. ↑  Mihail Žirohov: Pjat šturmov Artemskoi bazy liga.net (venäjäksi)
13. ↑  Yrjö Kokkonen: Venäjä kiihdyttää hyökkäystään Bahmutissa *Yle Uutiset*.  12.2.2022. Viitattu 9.12.2022.
14. ↑  Matilda Jokinen: Venäjän hyökkäys | Bahmutissa "Venäjän hulluus on ilmeisintä" – Miksi Venäjä keskittää voimansa juoksuhautoihin, joissa uhreja syntyy, mutta voittoja ei? *Helsingin Sanomat*.  5.12.2022. Viitattu 9.12.2022.
15. ↑  Arno Rydman: Taistelut kiihtyvät - "He ovat vain lihaa Vladimir Putinin myllyyn" *Verkkouutiset*.  9.12.2022. Viitattu 9.12.2022.
16. ↑
17. ↑
18. ↑

Aiheesta muualla
----------------

* Kuvia tai muita tiedostoja aiheesta **Bah’mut** Wikimedia Commonsissa

* Artjomovsk - Bahmut (venäjäksi) (art.dn.ua)